2005 ಆಷಸ್‌ ಸರಣಿಯನ್ನು ತಂಡವು 1980ರ ದಶಕದಿಂದಲೂ ಗೆದ್ದಿರಲಿಲ್ಲವಾದರೂ, ಆರು ಸರಣಿಯ ಹಿಂದೆ ಸಾಗುತ್ತಿದ್ದ ಅಜೇಯ ಸರಣಿ ದಾಖಲೆಯೊಂದಿಗಿನ ತಂಡವು ಆಷಸ್‌ ಸರಣಿಯಲ್ಲಿ ಪಾಲ್ಗೊಳ್ಳಲು ಹೊರಟಿದ್ದರಿಂದ, ಈ ಸರಣಿಯು ಅತೀವವಾದ ನಿರೀಕ್ಷೆಗಳನ್ನು ಹುಟ್ಟುಹಾಕಿತ್ತು; ಈ ಮಧ್ಯೆ ಆಸ್ಟ್ರೇಲಿಯಾದ ನಾಯಕ ರಿಕಿ ಪಾಂಟಿಂಗ್‌ ಸರಣಿಯ ಕುರಿತು ಮಾತನಾಡುತ್ತಾ, ಇದು ಇಂಗ್ಲೆಂಡ್‌ ತಂಡದ ಕೊನೆಯ ವಿಜಯದ ನಂತರದಲ್ಲಿನ ಅತಿನಿಕಟವಾದ ಆಷಸ್‌ ಸರಣಿಯಾಗಲಿದೆ ಎಂದು ಭವಿಷ್ಯ ನುಡಿದಿದ್ದ. ಲಾರ್ಡ್ಸ್ ಮೈದಾನದಲ್ಲಿ ಇಂಗ್ಲೆಂಡ್‌ ತಂಡದ ಉಳಿದವರು ಹಾಗೂ ಸ್ಟ್ರೌಸ್‌ ಮೇಲೆ ಒತ್ತಡವು ತನ್ನ ಪ್ರಭಾವ ಬೀರಿದೆ ಎಂಬುದು ಹೊರ ತೋರಿಕೆಯಲ್ಲಿ ಕಂಡುಬರುತ್ತಿತ್ತು. ಏಕೆಂದರೆ ತಂಡದ 190 ಸ್ಕೋರಿನ ಪೈಕಿ ಸ್ಟ್ರೌಸ್‌ ಕೊಡುಗೆಯು ಕೇವಲ 2 ಓಟಗಳಾಗಿದ್ದವು ಹಾಗೂ ಸೋಲಬೇಕಾಗಿ ಬಂದ ಮೊದಲ ಟೆಸ್ಟ್‌ ಪಂದ್ಯದಲ್ಲಿ ತಂಡವು ಗಳಿಸಿದ 180 ಓಟಗಳ ಪೈಕಿ ಕೊಂಚಮಟ್ಟಿಗೆ ಹೆಚ್ಚು ಪ್ರಭಾವ ಬೀರುವಂತಿದ್ದ 37 ಓಟಗಳ ಕೊಡುಗೆಯನ್ನು ಅವನು ನೀಡಿದ್ದ. ಆದರೂ ಮೊದಲ ಇನ್ನಿಂಗ್ಸ್‌‌ನಲ್ಲಿ ಪಾಂಟಿಂಗ್‌ ನೀಡಿದ ಕ್ಯಾಚ್‌ನ್ನು ಸ್ಟ್ರೌಸ್‌ ಹಿಡಿದದ್ದು ಗಮನಾರ್ಹವೆನಿಸಿಕೊಂಡಿತು. ಎರಡನೇ ಟೆಸ್ಟ್‌ ಪಂದ್ಯವಂತೂ ಒಂದು ಸಾಕಷ್ಟು ಹೆಚ್ಚಿನ ನಾಟಕೀಯ ವ್ಯವಹಾರವೆಂಬಂತೆ ಸಾಬೀತಾಯಿತು. ಲಾರ್ಡ್ಸ್‌ನಲ್ಲಿನ ತನ್ನ ಬ್ಯಾಟುಗಾರಿಕೆಯ ಪ್ರದರ್ಶನಕ್ಕೆ ಸಂಬಂಧಿಸಿದಂತೆ ಸ್ಟ್ರೌಸ್‌ನಲ್ಲಿ ಸುಧಾರಣೆಗಳು ಕಂಡುಬಂದವು. ಟ್ರೆಸ್ಕೊಥಿಕ್ ಜೊತೆಗೂಡಿ ಆರಂಭಿಕ ಪಾಲುದಾರಿಕೆಯಲ್ಲಿ 112 ಓಟಗಳನ್ನು ಗಳಿಸಿದ್ದು, ಹಾಗೂ ಶೇನ್‌‌ ವಾರ್ನ್‌‌ನ ಸ್ಪಿನ್‌ ದಾಳಿಗೆ ಈಡಾಗುವ ಹೊತ್ತಿಗೆ ಅರ್ಧ ಶತಕಕ್ಕೆ ಕೇವಲ ಎರಡು ಓಟಗಳಷ್ಟೇ ಕಮ್ಮಿಯಿದ್ದುದು ಈ ಅಭಿಪ್ರಾಯಕ್ಕೆ ಪುಷ್ಟಿನೀಡುವಂತಿದ್ದವು. ಅವನು ಹಾಕಿಕೊಟ್ಟ ಸದೃಢ ತಳಹದಿಯಿಂದಾಗಿ ಇಂಗ್ಲೆಂಡ್‌ ತಂಡವು ಮೊದಲ ಇನ್ನಿಂಗ್ಸ್‌‌ನಲ್ಲಿ 99 ಓಟಗಳ ಒಂದು ಹೆಚ್ಚುವರಿ ಸ್ಥಿತಿಯನ್ನು ಕಂಡುಕೊಂಡಿತು; ಆದರೆ ಎರಡನೇ ಇನ್ನಿಂಗ್ಸ್‌ನಲ್ಲಿ ನಿಕೃಷ್ಟವೆಂಬಂತೆ ಕೇವಲ ಆರು ಓಟಗಳನ್ನಷ್ಟೇ ಸ್ಟ್ರೌಸ್ ಗಳಿಸಿದ್ದು ಹೆಚ್ಚಿನ ಗಮನವನ್ನು ಸೆಳೆಯಿತು: ಎರಡನೇ ದಿನದ ಆಟವು ಕೊನೆಗೊಳ್ಳುವುದಕ್ಕೆ ಮುಂಚಿತವಾಗಿದ್ದ ನಾಲ್ಕು ಎಸೆತಗಳಲ್ಲಿ ವಾರ್ನ್‌ ಎಸೆದ ಒಂದು ಲೆಗ್‌ಬ್ರೇಕ್‌ ಎಸೆತವು ಅದ್ಭುತವಾದ ರೀತಿಯಲ್ಲಿ ಸ್ಟ್ರೌಸ್‌ನ ಶರೀರಕ್ಕೆ ಅಡ್ಡಲಾಗಿ ನುಸುಳಿಕೊಂಡು ಹೋಗಿ ಲೆಗ್‌ಸ್ಟಂಪ್‌ನ್ನು ಬಡಿದುರುಳಿಸಿತು. ಇಂಗ್ಲೆಂಡ್‌ ತಂಡದ ಗೆಲುವಿನ ಅಂತರವು ಕೇವಲ ಎರಡು ಓಟಗಳಷ್ಟಿತ್ತಾದರೂ, ಆ ಆರು ಓಟಗಳು ವಾದಯೋಗ್ಯವಾಗಿ ನಿರ್ಣಾಯಕವಾಗಿವೆ. ಓಲ್ಡ್‌ ಟ್ರಾಫರ್ಡ್‌ನಲ್ಲಿ ನಡೆದ ಮುಂದಿನ ಟೆಸ್ಟ್‌ಗೂ ಈ ಆರು ಎಂಬ ಸಖ್ಯೆಯು ಅವನನ್ನು ಹಿಂಬಾಲಿಸಿಕೊಂಡು ಬಂತು. ಹೀಗಾಗಿ ಬ್ಯಾಟಿಂಗ್‌ ಮಾಡಲು ವೌಘನ್‌ಗೆ ಅವಕಾಶ ದೊರೆತು, ಅವನು ಸರಣಿಯ ಮೊದಲ ಶತಕವನ್ನು ದಾಖಲಿಸಿದ. ಎರಡನೇ ಇನ್ನಿಂಗ್ಸ್‌‌ನಲ್ಲಿ ತನ್ನ ನಾಯಕನ ಹೆಜ್ಜೆಗುರುತುಗಳನ್ನು ಅನುಸರಿಸಿದ ಸ್ಟ್ರೌಸ್‌, ವೈಯಕ್ತಿಕವಾಗಿ 106 ಓಟಗಳನ್ನು ಪೇರಿಸಿದ. ಇದರಿಂದಾಗಿ ಆಸ್ಟ್ರೇಲಿಯಾ ತಂಡಕ್ಕೆ 371 ಓಟಗಳ ಒಂದು ಗುರಿಯನ್ನು ನಿಗದಿಪಡಿಸುವುದು ಸಾಧ್ಯವಾಯಿತು. ಈ ಸವಾಲನ್ನು ಸ್ವೀಕರಿಸಿದ ಆಸ್ಟ್ರೇಲಿಯಾ ತಂಡದವರು ತಮ್ಮ ಅಂತಿಮ ವಿಕೆಟ್‌ ನಷ್ಟವಾಗದಂತೆ ಕಾಪಾಡಿಕೊಂಡರು ಹಾಗೂ ಒಂದು ಸರಿಸಮ ಪಂದ್ಯವನ್ನು ಪಡೆಯುವಲ್ಲಿ ಮತ್ತು 1-1 ಸರಣಿ ಸ್ಕೋರನ್ನು ಕಾಯ್ದುಕೊಂಡು ಹೋಗುವಲ್ಲಿ ಸಮರ್ಥರಾದರು.

ನಾಲ್ಕನೇ ಟೆಸ್ಟ್‌ ಪಂದ್ಯದಲ್ಲಿ, ಮೊದಲ ವಿಕೆಟ್‌ ಜೊತೆಯಾಟದಲ್ಲಿ ಒಂದು ಪಾಲುದಾರಿಕೆಯ-ಶತಕವನ್ನು ದಾಖಲಿಸುವ ಮೂಲಕ ಇಂಗ್ಲೆಂಡ್‌ ತಂಡವು ಉತ್ತಮ ಆರಂಭವೊಂದನ್ನು ಪಡೆಯಲು ಸ್ಟ್ರೌಸ್‌ ನೆರವಾದ; ಈ ಪಾಲುದಾರಿಕೆಯ ಸ್ಕೋರಿನಲ್ಲಿ ಅವನು ವೈಯಕ್ತಿಕವಾಗಿ 35 ಓಟಗಳನ್ನು ಗಳಿಸಿದ್ದ. ಇಷ್ಟು ಮಾತ್ರವೇ ಅಲ್ಲದೇ, ಎರಡು ಕ್ಯಾಚುಗಳನ್ನು ಹಿಡಿಯುವ ಮೂಲಕ ಆಸ್ಟ್ರೇಲಿಯಾ ತಂಡದ ಸ್ಕೋರನ್ನು 218ಕ್ಕೆ ಸೀಮಿತಗೊಳಿಸುವಲ್ಲಿಯೂ ಅವನು ನೆರವಾದ. ಅದರಲ್ಲೂ ನಿರ್ದಿಷ್ಟವಾಗಿ, ವೇಗದ ಬ್ಯಾಟುಗಾರನಾದ ಆಡಂ ಗಿಲ್‌ಕ್ರಿಸ್ಟ್‌‌ ನೀಡಿದ ಕ್ಯಾಚನ್ನು ಸ್ಟ್ರೌಸ್‌ ಹಿಡಿದಿದ್ದು ಗಮನಾರ್ಹವಾಗಿತ್ತು. ಮಿತಿಮೀರಿದ ವ್ಯಾಪ್ತಿಯಲ್ಲಿ ದೂರಸರಿದಿದ್ದ ಈ ಕ್ಯಾಚನ್ನು ಸ್ಲಿಪ್‌ನಲ್ಲಿ ಅವನು ಹಿಡಿದಿದ್ದು ವಿಶೇಷವಾಗಿತ್ತು ಮತ್ತು ಇದು "ಬೇಸಿಗೆಯ ಸ್ಥಿರವಾದ ಬಿಂಬ" ಎಂದು ಕರೆಯಲ್ಪಟ್ಟಿತು. ಫಾಲೋ-ಆನ್‌ ಆಯ್ಕೆಯನ್ನು ಹೇರಿದ ನಂತರ, ಇಂಗ್ಲೆಂಡ್‌ ತಂಡಕ್ಕೆ 129 ಓಟಗಳ ಗುರಿಯನ್ನು ನಿಗದಿಪಡಿಸಲಾಯಿತು. ಒತ್ತಡದ ಅಡಿಯಲ್ಲಿ ಆಡುತ್ತಿದ್ದ ಬ್ಯಾಟುಗಾರರು ಒಬ್ಬೊಬ್ಬರಾಗಿ ಕುಸಿಯಲು ಶುರುಮಾಡಿದರು. ಮೂರನೇ ವಿಕೆಟ್‌ ಬೀಳುವವರೆಗೂ ಆಡುತ್ತಿದ್ದ ಸ್ಟ್ರೌಸ್‌, ಇಪ್ಪತ್ತರೊಳಗಿನ ನಾಲ್ಕು ರನ್‌ ಗಳಿಕೆಗಳ ಪೈಕಿ ಒಂದನ್ನು ದಾಖಲಿಸುವ ಮೂಲಕ ಟೆಸ್ಟ್‌ ಪಂದ್ಯವನ್ನು ಗೆಲ್ಲಲು ಹಾಗೂ ಸರಣಿಯ ಆಧಿಕ್ಯವನ್ನು ಪಡೆಯಲು ನೆರವಾದ. ದಿ ಆಷಸ್‌ ಸರಣಿಯ ಪಾರಿತೋಷಕವನ್ನು ತವರುನೆಲೆಗೆ ತೆಗೆದುಕೊಂಡು ಹೋಗಲು ಅಂತಿಮ ಟೆಸ್ಟ್‌ನಲ್ಲಿ ಕೇವಲ ಒಂದು ಸರಿಸಮ ಪಂದ್ಯದ ಅಗತ್ಯವಷ್ಟೇ ಇದ್ದುದರಿಂದ, ಮೊದಲ ದಿನದಂದು ಪೂರ್ತಿ ನಿಂತು ಬ್ಯಾಟುಗಾರಿಕೆಯನ್ನು ಪ್ರದರ್ಶಿಸುವ ಮೂಲಕ ಸ್ಟ್ರೌಸ್‌ ಒಂದು ಗೆಲುವಿನ ವರ್ತನೆಯನ್ನು ತೋರಿಸಿದ ಹಾಗೂ 129 ಓಟಗಳನ್ನು ಪೇರಿಸುವುದಕ್ಕಾಗಿ ಏಳು ಪಾಲುದಾರಿಕೆಗಳನ್ನು ಬಳಸಿಕೊಂಡ; ಆಷಸ್‌ ಸರಣಿಯಲ್ಲಿ ಮತ್ತೊಂದು ಶತಕವನ್ನು ಗಳಿಸುವಲ್ಲಿ ಹಾಗೂ ಸರಣಿಯಲ್ಲಿ ಎರಡು ಶತಕಗಳನ್ನು ದಾಖಲಿಸುವಲ್ಲಿ ಎರಡೂ ತಂಡದ ಬ್ಯಾಟುಗಾರರ ಪೈಕಿಯ ಏಕೈಕ ಬ್ಯಾಟುಗಾರ ಎಂದು ಕರೆಸಿಕೊಳ್ಳುವ ವರ್ತನೆಯನ್ನು ತೋರಿಸಿದ. ಕ್ಷೇತ್ರರಕ್ಷಣೆ ಮಾಡುವಾಗ ನಾಯಕ ಪಾಂಟಿಂಗ್‌ನನ್ನು ಮತ್ತೊಮ್ಮೆ ಔಟಾಗಿಸುವಲ್ಲಿ ನೆರವಾದ ಒಂದು ಗಮನಾರ್ಹ ಕ್ಯಾಚ್‌ನ್ನು ಸ್ಟ್ರೌಸ್‌ ಮತ್ತೊಮ್ಮೆ ಹಿಡಿದ. ಸದರಿ ಸರಣಿಯಲ್ಲಿ ಪಾಂಟಿಂಗ್‌ ಆಸ್ಟ್ರೇಲಿಯಾದ ಎರಡನೇ ಅತ್ಯುತ್ತಮ ಬ್ಯಾಟುಗಾರ ಎನಿಸಿಕೊಂಡಿದ್ದ ಎಂಬುದು ಇಲ್ಲಿ ಗಮನಾರ್ಹ ಅಂಶ. ಇಷ್ಟು ಮಾತ್ರವಲ್ಲದೇ, ವೇಗದ ಬೌಲರ್‌ ಆಗಿದ್ದ ಗ್ಲೆನ್‌ ಮೆಕ್‌ಗ್ರಾತ್‌‌ಗೆ ರನ್‌ ಗಳಿಕೆಯ ಅವಕಾಶವನ್ನೇ ನೀಡದೇ ಪೆವಿಲಿಯನ್‌ಗೆ ಆತ ಕಳಿಸಿದ್ದೂ ಸಹ ವಿಶೇಷ ಸಂಗತಿಯಾಗಿತ್ತು. ಆದರೆ, ಬ್ಯಾಟಿಂಗ್‌ ಮಾಡುವುದಕ್ಕೆ ಇಂಗ್ಲೆಂಡ್‌ ತಂಡಕ್ಕೆ ಮತ್ತೊಮ್ಮೆ ಅವಕಾಶ ದೊರೆತಾಗ, ದುರದೃಷ್ಟವಶಾತ್‌‌ ಸ್ಟ್ರೌಸ್‌ ತನ್ನ ಅಪ್ಪಟವಾದ ಪ್ರದರ್ಶನವನ್ನು ದಾಖಲಿಸಲಾಗಲಿಲ್ಲ. ಸರಣಿಯಲ್ಲಿ ಒಂದು ದಿನಕ್ಕೂ ಹೆಚ್ಚಿನ ಅವಧಿಯು ಮಿಕ್ಕಿರುವಂತೆಯೇ ಅವನು ಮತ್ತೊಮ್ಮೆ ವಾರ್ನ್‌ ದಾಳಿಗೆ ಬಲಿಯಾದ; ಸೈಮನ್‌ ಕ್ಯಾಟಿಚ್‌ ಹಿಡಿದ ಕ್ಯಾಚಿಗೆ ಅವನು ಔಟಾದಾಗ ಅವನ ಸ್ಕೋರು ಕೇವಲ ಏಕೈಕ ಓಟವಾಗಿತ್ತು. ದಕ್ಷಿಣ ಆಫ್ರಿಕಾ-ಸಂಜಾತ ಸಹವರ್ತಿ ಇಂಗ್ಲೆಂಡ್‌ ಆಟಗಾರನಿಂದ ದಾಖಲಿಸಲ್ಪಟ್ಟ ಪ್ರಪ್ರಥಮ ಟೆಸ್ಟ್‌‌ ಶತಕವನ್ನು ಲೆಕ್ಕಿಸದ ಕೆವಿನ್‌ ಪೀಟರ್‌ಸನ್‌, ವಿಜಯವನ್ನು ದಕ್ಕಿಸಿಕೊಳ್ಳದಂತೆ ಆಸ್ಟ್ರೇಲಿಯಾ ತಂಡಕ್ಕೆ ಅಡಚಣೆಯುಂಟುಮಾಡಿದ ಹಾಗೂ ಸದರಿ ಸರಣಿಯನ್ನು 2-1ರ ಅನುಪಾತದಲ್ಲಿ ಗೆದ್ದ ಇಂಗ್ಲೆಂಡ್‌ ತಂಡವು ದಿ ಆಷಸ್‌ ಪಾರಿತೋಷಕವನ್ನು 18 ವರ್ಷಗಳಲ್ಲಿ ಮೊದಲ ಬಾರಿಗೆ ತನ್ನ ತವರುನೆಲಕ್ಕೆ ಕೊಂಡೊಯ್ದಿತು.
ಬ್ಯಾಟುಗಾರಿಕೆಗಿಂತ ಹೆಚ್ಚಾಗಿ ಬೌಲಿಂಗ್‌ ದೆಸೆಯಿಂದಾಗಿ ವಾದಯೋಗ್ಯವಾಗಿ ಮೇಲುಗೈ ಸಾಧಿಸಲ್ಪಟ್ಟ ಸರಣಿಯೊಂದರಲ್ಲಿ, 39.30ರಷ್ಟಿದ್ದ ಒಂದು ಸರಾಸರಿ ಗೆಲ್ಲುವ ಅಂಕವನ್ನು ಸ್ಟ್ರೌಸ್‌ ದಾಖಲಿಸಿದ; 393 ಓಟಗಳನ್ನು ಗಳಿಸುವ ಮೂಲಕ ಅವನು ಇಂಗ್ಲೆಂಡ್‌ ತಂಡಕ್ಕೆ ಸಂಬಂಧಿಸಿದ ನಾಲ್ಕನೇ ಅತಿಹೆಚ್ಚಿನ ಸ್ಕೋರನ್ನು ದಾಖಲಿಸಿದ ಏಕೈಕ ಬ್ಯಾಟುಗಾರ ಎನಿಸಿಕೊಂಡರೆ, ಜಸ್ಟಿನ್‌ ಲ್ಯಾಂಗರ್‌‌ ಎಂಬ ಆಸ್ಟ್ರೇಲಿಯಾದ ಏಕೈಕ ಆಟಗಾರ ಅವನಿಗಿಂತ ಹೆಚ್ಚು ಓಟಗಳನ್ನು ಗಳಿಸಿದ ಮತ್ತು ಅದು ಕೇವಲ ಒಂದು ಓಟದಷ್ಟು ಹೆಚ್ಚಿತ್ತು; ಇಂಗ್ಲೆಂಡ್‌ಗೆ ಸಂಬಂಧಿಸಿದಂತೆ ಎರಡು ಶತಕಗಳನ್ನು ಗಳಿಸಿದ ಏಕೈಕ ಆಟಗಾರ ಹಾಗೂ ಆರು ಕ್ಯಾಚುಗಳನ್ನು ಹಿಡಿಯುವ ಮೂಲಕ ಇಯಾನ್‌ ಬೆಲ್‌‌ ನಂತರದ ಸ್ಥಾನದಲ್ಲಿರುವ ಎರಡನೇ ಅತ್ಯುನ್ನತ ಕ್ಷೇತ್ರರಕ್ಷಣೆಗಾರ ಎಂಬ ಕೀರ್ತಿಗೂ ಸ್ಟ್ರೌಸ್‌ ಪಾತ್ರನಾದ‌. ನಾಯಕ ಮೈಕೇಲ್‌ ವೌಘನ್‌ ಮತ್ತು ತರಬೇತುದಾರ ಡಂಕನ್‌ ಫ್ಲೆಚರ್‌‌ ಇವರುಗಳಿಗೆ ಹೊಸ ವರ್ಷದ ಪುರಸ್ಕಾರಗಳ ಪಟ್ಟಿಯಲ್ಲಿ OBE ಪುರಸ್ಕಾರಗಳನ್ನು (ಆರ್ಡರ್‌ ಆಫ್‌ ದಿ ಬ್ರಿಟಿಷ್‌ ಎಂಪೈರ್‌) ನೀಡಲಾದರೆ, ಸ್ಟ್ರೌಸ್‌ನನ್ನೂ ಒಳಗೊಂಡಂತೆ ತಂಡದ ಉಳಿದವರಿಗೆ MBE (ಮೆಂಬರ್‌ ಆಫ್‌ ದಿ ಆರ್ಡರ್ ಆಫ್‌ ದಿ ಬ್ರಿಟಿಷ್‌ ಎಂಪೈರ್‌‌) ಪುರಸ್ಕಾರಗಳನ್ನು ನೀಡಲಾಯಿತು.
2008ರಲ್ಲಿ ಕೈಗೊಂಡ ಭಾರತ ಪ್ರವಾಸ
ವೈಯಕ್ತಿಕ ಜೀವನ
ಆಷಸ್‌ ಸರಣಿ (2005)
ಆಟದ ಸ್ಥಿತಿಯಲ್ಲಿನ ಕುಸಿತ (2006–07)